Eelnõu 15.08.2024

Esitaja: volikogu kultuuri- ja spordikomisjon

Ettekandja: komisjoni esimees

Tarmo Tagamets



**KANEPI VALLAVOLIKOGU**

**MÄÄRUS**

Kanepi 15.08.2024 nr 1-2/

**Määruse kehtetuks tunnistamine**

Määrus kehtestatakse haldusmenetluse seaduse § 93 lõike 1 alusel.

**§ 1. Määruse kehtetuks tunnistamine**

(1) Tunnistada kehtetuks Kanepi Vallavolikogu 20.03.2018 määrus nr 14 „Saverna külakeskuse põhimäärus.“

**§ 2. Rakendussätted**

Määrus jõustub 01.01.2025.

Piret Rammul

### volikogu esimees

**Seletuskiri**

Kanepi Vallavolikogu eelnõule

„Määruse kehtetuks tunnistamine“

Haldusmenetluse seaduse § 93 kohaselt kehtib määrus, kuni selle tunnistab kehtetuks haldusorgan või Riigikohus või kehtivusaja lõppemiseni või volitusnormi kehtetuks tunnistamiseni.

Käesoleva eelnõuga esitatakse ettepanek tunnistada kehtetuks Kanepi Vallavolikogu 20.03.2018 määrus nr 14 „Saverna külakeskuse põhimäärus.“

Kanepi Vallavolikogu 15.08.2024 otsusega otsustati lõpetada Kanepi vallavalitsuse hallatava asutuse Saverna külakeskuse (registrikood 77000708) tegevus alates 01. jaanuarist 2025. Seoses Saverna külakeskuse tegevuse lõpetamisega tunnistatakse kehtetuks asutuse põhimäärus.

Ettepanek Saverna külakeskuse tegevuse lõpetamiseks on esitatud volikogu kultuuri- ja spordikomisjoni 10.06.2024 koosolekul. Eelnõu on heaks kiidetud komisjoni 10.07.2024 koosolekul.

Eelnõu koostas

Katrin Slungin

vallasekretär